《水调歌头 寿赵阆州五月初五》
宋代·佚名

玉斧折丹桂，锦绣拂银河。蟠胸虹气千丈，捧砚唤宫娥。

三度花攒五马，一笑毫挥万字，何处不恩波。试问老仙寿，铜狄几摩挲。

舞槐龙，垂艾虎，弄清和。湖山风月，且与吟笑侧金荷。

明岁端阳时节，人在薰风殿阁，凉意入赓歌。宣劝滟昌歜，叠雪赐香罗。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。